S'lateinamerikanische Wrestling wiad åigemein ois Lucha Libre bezeichnet und is bsundas in Mexiko populea. Im Vagleich zun klassischn US-amerikanischn Wrestling wiad im Lucha Libre vü mea auf schnöle Bewegungsåbfoign und akrobatische Einlågn gschaud. De meisten mexikanischn Wrestler trågn a Maskn, de ois Eisåtz in wichtige Matches heagnumma wean kã. Da Verlust vo da Maskn is de gréßtmögliche Demütigung vo an Luchador. De gréßte Legendn vom mexikanischn Wrestlings is da El Santo, dea schã lãng noch seim Tód imma nu ois a Årt Voikshöd gfeiat wiad. Da eafoigreichste Star vom Lucha Libre is momentan da Místico.